Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 298

1. Szakmai gyakorlati vizsga és értékelése A mesterjelöltnek magas fokú szakmai tudást igénylő összetett vizsgafeladatot kell megoldania, amely magában foglalja a tanult műveleteket és tudnivalókat, a vele szemben támasztott minőségi követelményeket. A gyakorlati vizsga időtartama: maximum 7 óra. A gyakorlati vizsga tartalma: — egy termoplán üveg készítése, fa- vagy fémkeretbe foglalása, — egy képkeretezési munka készítése. A gyakorlati vizsga helyét a Mestervizsga Bizottság jelöli ki. A mestervizsga megkezdése előtt a mesterjelöltet munkavédelmi oktatásban kell részesíteni. A feladatokat a Mestervizsga Bizottság elnöke jelöli ki. Gyakorlati vizsgára az anyagot a Mestervizsga Bizottság biztosítja, a szerszámokat a mesterjelölt hozza magával. A gyakorlati vizsga értékelése: Az értékelést pontozólapok segítik. A gyakorlati vizsga értékelési szempontjait és az elérhető összpontszámot a gyakorlati vizsga előtt a vizsgázókkal ismertetni kell. Megfelelt minősítést kap a mesterjelölt, ha a gyakorlati feladatot 70% felett teljesítette. Az elméleti vizsgára bocsátás feltétele az előzőleg sikeresen végrehajtott szakmai gyakorlati vizsga.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes